|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**   1. Kritikai gondolkodás fejlesztése 2. Más kultúrák értékei iránti érzékenyítés 3. Információszerzés különböző forrásokból | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/ Módszer** | **Tananyagok/ Eszközök** | **Megjegyzések** |
| 3 perc | Ráhangolódás: a magashegyi környezetbe való belehelyezkedés elősegítése | A tanulók a pedagógus által kivetített képek/videó segítségével belehelyezkednek az adott környezetbe.  A képek/videó megnézése után a tanulók megfogalmazzák érzéseiket az adott tájjal kapcsolatban. | A pedagógus levetíti az adott képsorozatot/videót. A pedagógus koordinálja a tanulói vélemények megfogalmazását. | Frontális munka | Számítógép,  projektor, vetítővászon, videó:  <https://www.youtube.com/watch?v=j27VqTqfPCw> | Variáció:  A képeket a tanulók színesben kinyomtatva is megtekinthetik. Ezután közös brainstorming keretében megbeszélik, mi jut eszükbe Svájcról. |
| 6 perc | Meglévő ismeretek aktiválása: a magashegyi tájakról, jellemző gazdálkodásról tanultak felidézése | A tanulók páros munkában keresztrejtvényt oldanak meg a meghatározások alapján;  a helyes megoldásokat közösen beszélik meg, és értékelik saját munkájukat. | A pedagógus ismerteti a feladatot, és koordinálja a feladat megoldását, a rászoruló tanulókat irányítja a feladatmegoldásban. | Páros munka | Számítógép, *Learning Apps-*feladat: *Alpesi gazdálkodás,* projektor, vetítővászon | Variáció:  A keresztrejtvény papíron is kitölthető. |
| 8 perc | Új ismeretek bevezetése: az országok bemutatása általános szempontjainak felidézése; Svájc sajátos történelmi vonásainak megismerése | A tanulók a pedagógus által feltett, irányított kérdésekre válaszolnak; egyéni munka formájában rövid jegyzetben rögzítik az ország sajátos történelmi vonásait és hatásait az ország társadalmi-gazdasági fejlődésére. | A pedagógus szóban ismerteti az országok bemutatásának legfontosabb szempontjait  (főbb adatok, az ország történelmi fordulópontjai, az ország természetföldrajzi jellemzői; mezőgazdasága, ipara, környezeti és társadalmi problémák, érdekességek);  a diákokkal közösen – irányított kérdések segítségével – megbeszélik Svájc történelmének sajátos vonásait és azok hatását az ország társadalmi-gazdasági fejlődésére.  Tanári példakérdések:   * *Melyek voltak Kálvin János legfontosabb hittételei? (Eleve elrendelés, egyházszervezet: presbiterek, tisztes-dolgos életvitel, polgári erények stb.)* * *Mikor ismerték el Svájc függetlenségét? (1648-ban a vesztfáliai béke formájában.)* * *Mit jelent a semlegesség fogalma (1515 és 1815 óta: felfegyverzett semlegesség)?*   Stb. | Frontális munka: közös megbeszélés irányított kérdésekkel, egyéni munka | Tábla, színes kréta, falitérkép | Variáció:  A pedagógus az új ismereteket számítógépes prezentáció formájában is bemutathatja a diákoknak. Kapcsolódási pont: történelem.  További ajánlott tanári kérdések:   * *Ki volt a svájci reformáció elindítója? (Ulrich Zwingli.)* * *Melyik protestáns vallás kiindulópontja Svájc? (A reformátusé, a kálvinizmusé.)* * *Melyik városban prédikált Kálvin?* |
| 15 perc | Új anyag elemző bemutatása: az ország jellemzőinek megismerése, információszerzés különböző forrásokból | A diákok meghallgatják a feladatkijelölést,  és felvázolják a közös gondolattérkép csomópontjait a füzetükbe; csoportmunkában elemzik az ország megismerésének egy-egy meghatározott szempontját különböző források segítségével (pl. ásványkincsei, domborzata, népsűrűsége, mezőgazdasága, vallási összetétele, iparának jellemzői stb.); a források feldolgozása után a füzetükben megkezdett gondolattérképre rögzítik az általuk megszerzett új információkat; meghallgatják az egyes párok rövid ismertetőjét az ország adott jellemvonásáról; közben folyamatosan bővítik a közösen készített gondolattérképet a táblán; közösen szóban összegzik az országról rögzített legfontosabb jellemvonásokat. | A pedagógus ismerteti a feladatot, és a táblára felvázolja a közösen elkészítendő gondolattérkép főbb csomópontjait.  Csomópontok: az ország   * domborzata * vízrajza * ásványkincsei * mezőgazdasága * ipara * népessége   Koordinálja a feladat megoldását; a rászoruló tanulókat irányítja a feladatmegoldásban; a páros munkák befejezése után koordinálja az ország jellemzőinek közös megbeszélését és a táblára vázolt, közös gondolattérkép elkészítését. | Differenciált csoportmunka | Források a páros munkához, földrajzi atlasz, tábla,  színes kréta |  |
| 10 perc | Ismeretek rendszerezése, összegzés: az országra jellemző tulajdonságok csoportosítása | A tanulók páros munkában a *Learning Apps* csoportba rendezés játékban összehasonlítják Ausztriát és Svájcot: a megadott jellemzőket egyik, illetve másik országhoz sorolják. A párok a feladat megoldása után közösen megbeszélik a megoldásokat,  és értékelik saját munkájukat.  A tanulók összehasonlító táblázat formájában rögzítik a füzetükbe a két ország jellemzőit. | A pedagógus ismerteti a feladatot, és koordinálja a feladat megoldását;  a rászoruló tanulókat irányítja a feladatmegoldásban; koordinálja a feladat megoldásának megbeszélését.  A pedagógus irányítja a két ország jellemzőinek összehasonlító táblázatban történő rögzítését. | Páros munka | Számítógép, *Learning Apps:* csoportba rendezés, *Ausztria és Svájc összehasonlítása*, projektor, vetítővászon, tanulói füzetek | Variációk:  A csoportba rendezés játékát papíron is ki lehet tölteni. A megoldások megbeszélésénél másik pár munkáját is javíthatják. |
| 3 perc | Reflexió: a diákok egyénileg,  majd a csoport egésze,  végül a pedagógus is értékeli az óra hangulatát, feladatait. | A diákok kis papírra írva egy-egy szóval/szókapcsolattal értékelik és jellemzik aznapi munkájukat; az elkészült papírokat a táblára jól láthatóan felragasztják. A diákok rögzítik a házi feladatokat. | A pedagógus szóban röviden értékeli a csoport munkáját; kiemeli a páros munka során tapasztalt jó módszereket, és javaslatokat fogalmaz meg a felmerült nehézségek jövőbeli eredményesebb megoldására; kijelöli a házi feladatot és a tanult anyag helyét a tankönyvben. | Egyéni munka, majd frontális munka | Tábla, kis papírok, gyurmaragasztó | Variáció:  A tanulók véleményüket idő hiányában szóban is kifejthetik. |